8. 3. 91 De Europæiske Fællesskabers Tidende Nr. C 60/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets forordning (EØF) om det administrative enhedsdokument (l) 
(91/C 60/01) 
Rådet for De Europæiske Fællesskaber besluttede den 4. september 1990 under henvisning 
til EØF-Traktatens artikel 100 A at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for industri, handel, håndværk og 
tjenesteydelser, som udpegede Camille Giacomelli til ordfører. Sektionen vedtog sin udtalelse 
den 5. december 1990. 
Det økonomiske og sociale Udvalg vedtog på sin 282. plenarforsamling, den 18. december 
1990, uden stemmer imod og med 1 stemme hverken for eller imod følgende udtalelse. 
1. Indledning 
1.1. ØSU principgodkender forordningsforslaget, 
idet Kommissionen ved at omredigere de tre forordnin­
ger om enhedsdokumentet ønsker at tage højde for den 
nye situation, som vil opstå efter den 31. december 
1992, som er den frist, der i Traktatens artikel 8 A er 
fastsat for oprettelsen af det store indre marked, hvilket 
indebærer, at EF's indre grænser ophæves, og at der 
indføres fri bevægelighed for varer mellem medlemssta­
terne. 
1.2. Det følger heraf, at grænsekontrollen og -forma­
liteterne ved EF's indre grænser afskaffes, og at vilkåre­
ne for varesamhandelen bliver de samme som dem, der 
gælder for samhandel inden for én og samme medlems­
stat. 
1.3. Omredigeringen af de tre eksisterende forord­
ninger på dette område kan godkendes, men giver ikke 
desto mindre anledning til en række spørgsmål, som 
behandles i punkt 3 i denne udtalelsen. 
2. Tilbageblik 
2.1. Som bekendt udarbejdede Kommissionen i sin 
tid, efter langvarige forhandlinger med repræsentanter 
for medlemsstaternes relevante forvaltninger, en del 
0) EFT nr. C 214 af 29. 8. 1990, s. 11. forslag, som blev enstemmigt vedtaget i Rådet i medfør 
af Traktatens artikel 235, og som tog sigte på at forenkle 
formaliteterne i varesamhandelen inden for EF. Forsla­
gene medførte en generel dokumentforenkling, idet man 
erstattede de forskellige EF-formularer og nationale 
formularer, som hidtil var benyttet i samhandelen i 
forbindelse med afsendelse, intern fællesskabsforsendel­
se, fællesskabsvarers overgang til frit forbrug eller deres 
henførsel under en anden ordning i bestemmelsesmed­
lemsstaten, med ét enkelt administrativt enhedsdoku­
ment. Indførelsen af et administrativt dokument blev 
allerede dengang anset for et mellemled på vejen hen 
imod ophævelse af alle administrative dokumenter i 
varesamhandelen inden for EF. 
2.2. Det administrative enhedsdokument, som med­
fører en betydelig lettelse af det administrative arbejde 
for virksomhederne, herunder ikke mindst små og mel­
lemstore virksomheder, blev indført ved Rådets forord­
ning (EØF) nr. 678/85 af 18. februar 1985, suppleret 
med Rådets forordning (EØF) nr. 679/85 af samme 
dato om modellen til den angivelsesformular, der skal 
anvendes i samhandelen inden for EF. Denne forenklede 
formular skulle føre til en harmonisering af de op­
lysninger, som skal gives ved intern EF-samhandel, 
idet det forudsattes, at der kun skulle medtages de 
oplysninger, der kunne anses for påkrævede i forbindel­
se med den pågældende handelstransaktion. 
Nr. C 60/2 De Europæiske Fællesskabers Tidende 8. 3. 91 
2.3. Tredje del af EF's lovgivning om det administra­
tive enhedsdokument blev tilvejebragt med Rådets for­
ordning (EØF) nr. 1900/85 af 8. juli 1985 om indførelse 
af fællesskabsformularer til angivelse til udførsel og 
indførsel for varer, der som led i samhandelen med 
tredjelande eller den interne EF-varesamhandel ikke 
opfylder betingelserne i Traktatens artikel 9, stk. 2 
(varer med oprindelse i medlemsstaterne og varer hidrø­
rende fra tredjelande, som frit kan omsættes i medlems­
staterne). 
3. Generelle bemærkninger 
3.1. Fra det tidspunkt, hvor enhedsmarkedet er en 
realitet, nemlig 1. januar 1993, kan de varer, som er 
defineret i Traktatens artikel 9, stk. 2, handles frit inden 
for EF uden nogen form for kontrol eller formaliteter, 
således at det administrative enhedsdokument ikke 
mere vil blive krævet i denne form for samhandel. 
3.2. Det administrative enhedsdokument vil fortsat 
skulle bruges ved handel med tredjelandevarer, som 
ikke er i fri omsætning i EF, samt ved import og 
eksport i samhandelen med tredjelande. Desuden vil det 
administrative enhedsdokument fortsat blive krævet i 
Spaniens og Portugals overgangsperiode, for så vidt 
angår samhandelen mellem De Ti og de to nævnte lande 
samt i samhandelen mellem Portugal og Spanien med 
varer, for hvilke told og afgifter med tilsvarende virk­
ning endnu ikke er fuldstændig afskaffet. 
3.3. Da bestemmelserne om det administrative en­
hedsdokument endvidere i mellemtiden er blevet æn­
dret, bl.a. ved Kommissionens forordning (EØF) nr. 
1062/87 af 27. marts 1987 om gennemførelsesbestem­
melser og forenkling af ordningen om fællesskabsfor­
sendelse, og ved den under punkt 2.3 nævnte forordning 
(EØF) nr. 1900/85 om den formular, der skal anvendes 
ved indførsel og udførsel, kan man tilslutte sig Kommis­
sionens forslag om, at der, som følge af reformerne i 
forbindelse med gennemførelsen af det indre marked, 
foretages en omredigering af de forskellige eksisterende 
lovtekster, således at disse erstattes af en ny forordning, 
hvilket indebærer en betydelig tilpasning af anvendel­
sesområdet. Som nævnt i denne udtalelses punkt 1.3 
knytter der sig dog til forslagets godkendelse en række 
forbehold, som behandles nærmere i de følgende 
punkter. 
3.4. Artikel 10 i Rådets forordning (EØF) nr. 678/85 
af 18. februar 1985 om forenkling af formaliteterne i 
varesamhandelen inden for EF, som skal ophæves i 
medfør af det foreliggende forslags artikel 9, indeholder 
nogle meget detaljerede bestemmelser om klarererens 
annullering eller berigtigelse af angivelsen. Disse be­
stemmelser genfinder man i en lidt anden form i reglerne 
om varers overgang til fri omsætning. Artikel 63 i forslaget til Rådets forordning om indførelse af en 
EF-toldkodeks indeholder desuden visse henvisninger 
hertil; da det administrative enhedsdokument oprethol­
des med henblik på brug ved de handelstransaktioner 
(handel med tredjelande, overgangsperioden vedrøren­
de Spanien og Portugal), som er defineret i det forelig­
gende forordningsforslags artikel 1, burde man efter 
ØSU's opfattelse have medtaget bestemmelserne om 
annullering eller berigtigelse af angivelsen, så brugerne 
kan råde over et komplet regelsæt. 
3.5. Bestemmelserne om » anvendelsen af forenklede 
procedurer, også selv om de er baseret på anvendelse 
af edb « kan principgodkendes, om end det er beklage­
ligt, at bestemmelserne ikke er formuleret mere ekspli­
cit. Det henstilles derfor, at man ikke lader det udvalg 
for det administrative enhedsdokument, som omhand­
les i forslagets artikel 6, fastsætte disse procedurer, 
men i det foreliggende forordningsforslag udtrykkeligt 
medtager visse væsentlige elementer fra artikel 14 i 
ovennævnte forordning (EØF) nr. 678/85, f.eks. mu­
ligheden for efter tilladelse fra de kompetente myn­
digheder at vedlægge enhedsdokumentet kommercielle 
varebeskrivelseslister til opfyldelse af formaliteterne, 
eller medlemsstaternes mulighed for at fritage for an­
vendelse af enhedsdokumentet, såfremt de særlige be­
stemmelser, der gælder for forsendelser som brevpost 
og postpakker, finder anvendelse osv. 
3.6. Artikel 7 indeholder bestemmelser om beføjel­
serne for samt arbejdsgangen i udvalget for det admini­
strative enhedsdokument, der har en repræsentant for 
Kommissionen som formand, og som består af repræ­
sentanter for medlemsstaterne. 
Således som det allerede er fastslået i forbindelse med 
Komité-spørgsmål på andre felter , f.eks. inden for 
statistik, er der tendens til at give sådanne udvalg en 
rent rådgivende rolle, selv om Kommissionen skal »tage 
størst muligt hensyn « til disse udvalgs udtalelser. 
I forbindelse med det foreliggende forordningsforslag 
agter Kommissionen imidlertid at benytte proceduren 
med udvalget for det administrative enhedsdokument 
til at loSe så mange detailspørgsmål som muligt. 
Selv om ØSU går ind for en mere aktiv medvirken af 
medlemsstaternes repræsentanter, mener man ikke i 
foreliggende tilfælde, at det pågældende udvalg bør 
have et forvaltningsudvalgs beføjelser og karakter. Det 
henstilles dog, at erhvervskredsene får mulighed for at 
lade det nævnte udvalg, der består af tjenestemænd, 
nyde godt af erhvervslivets erfaringer. Det foreslås der­
for, at det pågældende udvalg rådfører sig med er­
hvervslivet, inden det afgiver sine udtalelser. 
8. 3. 91 De Europæiske Fællesskabers Tidende Nr. C 60/3 
3.7. Med hensyn til den direkte indvirkning på be­
skæftigelsen i toldsektoren (85 000 arbejdspladser skøn­
nes at gå tabt), udtrykker ØSU tilfredshed med Kom­
missionens beslutning om at finansiere en særlig under­
søgelse af spørgsmålet. ØSU mener imidlertid, at Kom­
missionen også bør forelægge et program om 
uddannelse og omskoling af disse arbejdstagere, så de 
kan klare de nye behov, både hvad edb angår og ude 
på virksomhederne, som skal råde over egnede midler. 
3.8. Kommissionen anfører Traktatens artikel 100 A 
som retsgrundlag for forslaget, idet det er underforstået, 
at der sigtes til stk. 1, som giver Rådet mulighed for at 
træffe afgørelse med kvalificeret flertal i samarbejde 
med Europa-Parlamentet og efter høring af Det økono­
miske og sociale Udvalg, hvilket ikke umiddelbart giver 
anledning til indvendinger, idet der i dette tilfælde 
blot er tale om en forenkling af formaliteterne uden 
beskatningsmæssige konsekvenser. 
4. Særlig bemærkning 
Tilføjelse af en ny betragtning efter den 4. betragtning 
Det hedder i den 7. betragtning i forordning (EØF) nr. 
679/85, som skal ophæves i henhold til det foreliggende 
forordningsforslag, at det administrative enhedsdoku­
ment altid skal udfyldes af klarereren under nøje iagtta­
gelse af instrukserne i vejledningen. Hvis dette krav 
ikke medtages i de gennemførelsesbestemmelser, som 
skal fastsættes af det udvalg for det administrative 
enhedsdokument, der omtales i det foreliggende forslags 
Bryssel, den 18. december 1990. artikel 6, foreslås det, at kravet indsættes i form af en 
yderligere betragtning med følgende ordlyd: 
»Efter den 1. januar 1993 skal det administrative 
enhedsdokument fortsat anvendes på tredjelandeva­
rer, som ikke er overgået til fri omsætning i EF, på 
hele indførslen og udførslen i handelssamkvemmet 
med tredjelande, samt, i overgangsperioden for Spa­
niens og Portugals tiltrædelse af Fællesskabet, på 
samhandelen mellem disse to lande og De Ti og på 
visse former for samhandel mellem Portugal og 
Spanien; af hensyn til harmoniseringen af de op­
lysninger, som skal gives, er det vigtigt, at man i 
ovennævnte handelssamkvem opretholder brugen af 
en vejledning, der skal indeholde al den information, 
som er nødvendig for, at brugerne kan udfylde den 
pågældende formular uden vanskeligheder; denne 
vejledning bør endvidere være let at fremskaffe for 
brugerne.« 
5. Konklusion 
5.1. Under forbehold af ovenstående bemærkninger 
godkender ØSU forslaget til Rådets forordning om det 
administrative enhedsdokument, fordi det er et led i den 
række af bestemmelser, der skal træffes med henblik på 
gennemførelsen af det indre marked pr. 1. januar 1993. 
5.2. På trods af denne principtilslutning skal ØSU 
endnu en gang fremhæve sin bekymring over den bety­
delige svækkelse af midlerne til kontrol med loyaliteten 
i den interne EF-samhandel, bl.a. i henseende til be­
talingen af skatter og afgifter; denne udvikling er en 
følge af, at man afskaffer det dokument, som gør kon­
trollen mulig. Det er ØSU's håb, at erstatningsmekanis-
men, som beror på samarbejde og informationsudveks­
ling mellem de nationale administrationer, der beskæfti­
ger sig med indirekte skatter, vil gøre det muligt at 
udfylde det således opståede tomrum. 
Francis STAEDELIN 
Formand for 
Det økonomiske og sociale Udvalg